Έντονη κόντρα ξέσπασε τα ξημερώματα της Παρασκευής μεταξύ του Κυριάκου Βελόπουλου και της Έλλης Στάη, στον «αέρα» του καναλιού Open Beyond.

Σαράντα πέντε λεπτά μετά τα μεσάνυχτα, ο ευρωβουλευτής του κόμματος «Ελληνική Λύση», συνδέθηκε ζωντανά με το στούντιο της εκπομπής Open Mind όπου ακολούθησε μία σύντομη και φορτισμένη στιχομυθία, πριν ο πρόεδρος του κόμματος αποχωρήσει. Ξεκινώντας, παραπονέθηκε για την αναμονή σημειώνοντας ότι αυτή είναι η πρώτη φορά που τον καλεί τον κανάλι. «Σπάσαμε το ρόδι», είπε χαρακτηριστικά. «Είστε χαρούμενος» απάντησε η κα Στάη.

Από την πρώτη κιόλας ερώτηση με αφορμή δήλωση του Κυριάκου Μητσοτάκη, σχετικά με το αν το κόμμα του βρίσκεται στο ακροδεξιό τόξο πλησίον της Χρυσής Αυγής, ο κ. Βελόπουλος έδειξε την δυσαρέσκειά του. «Μη μας μαλώσετε όμως κιόλας κύριε Βελόπουλε γιατί ξεκινήσατε λίγο άγρια». «Δεν θα μου κάνετε υποδείξεις πώς θα μιλάω κυρία Στάη», αποκρίθηκε λίγο αργότερα ο πολιτικός. «Εσείς δεν κάνετε υποδείξεις τι θα κάνω εγώ. Εσείς το ξεκινήσατε», απάντησε η δημοσιογράφος. «Θα μου μιλάτε καλύτερα κυρία Στάη».

Στην επόμενη ερώτηση για δικό του παλιότερο σχόλιο «τα πολύ ναζιστικά με βρίσκουν αντίθετο», ο Κυριάκος Βελόπουλος κατηγόρησε την Έλλη Στάη ότι κάνει προπαγάνδα με κομμένες φράσεις του. «Υπάρχουν και λίγοτερο ναζιστικά;» αναρωτήθηκε η δημοσιογράφος. «Τις τρολιές της ΝΔ όχι σε μένα» απάντησε ο Κυριάκος Βελόπουλος. «Μάλλον δεν σας αξίζει να μας μιλάτε», απάντησε η δημοσιογράφος και ο πολιτικός έβγαλε το μικρόφωνο από το σακάκι του και αποχώρησε εκνευρισμένος.

Η επίμαχη στιχομυθία μετά το 2:49